Fico: Nebuďte naivní
Podľa šéfa opozičného Smeru je však všetka snaha márna a v parlamente sa podľa všetkého nepodarí nájsť ani nová väčšina, ale ani podpora pre predčasné voľby. "Nebuďme politicky naivní, v parlamente neprejde absolútne nič. Pretože prídu všelijakí vymýšľači typu pána Šeligu, ktorí by možno hlasovali za zmenu ústavy, ale budú podmieňovať hlasovanie za zmenu ústavy prijatím iných vecí, s ktorými zase my nebudeme môcť súhlasiť, takže na konci dňa v NR neprejde nič," povedal Fico v TA3.
Nie je to veľmi pravdepodobné
Grigorij Mesežnikov, politológ
Nezdá sa mi, že vytvorenie novej 76-ky by bolo veľmi reálne. To, že nájdu novú väčšinu, sa mi zdá nepravdepodobné už od pádu vlády a zatiaľ svoj názor nemením. Nejaké rokovania zrejme prebiehajú, ale zatiaľ nie sú signály, ktoré by svedčili o tom, že na pôdoryse bývalej vládnej koalície vznikne znovu stabilná väčšina. Nateraz sa mi zdá, že je to tá menej pravdepodobná možnosť.